cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.1243
title: การพัฒนาคุณภาพชีวิตในการทำงานและการเสริมสร้างความผูกพันของบุคลากร: กรณีศึกษา สำนักงานมาตรฐานผลิตภัณฑ์อุตสาหกรรม

description: การค้นคว้าอิสระเรื่อง การพัฒนาคุณภาพชีวิตในการทำงาน และการเสริมสร้างความผูกพันของบุคลากร กรณีศึกษา สำนักงานมาตรฐานผลิตภัณฑ์อุตสาหกรรม มีวัตถุประสงค์เพื่อศึกษาระดับคุณภาพชีวิตในการทำงานและระดับความผูกพันต่อองค์การ และความสัมพันธ์ระหว่างระดับคุณภาพชีวิตในการทำงาน และระดับความผูกพันต่อองค์การ ของบุคลากรในสังกัด สำนักงานมาตรฐานผลิตภัณฑ์อุตสาหกรรม เพื่อนำข้อมูลที่ได้มาวิเคราะห์ผลและนำเสนอแนวทางในการพัฒนาคุณภาพชีวิตในการทำงาน และการเสริมสร้างความผูกพันของบุคลากรในสังกัด สำนักงานมาตรฐานผลิตภัณฑ์อุตสาหกรรม การวิจัยนี้เป็นการวิจัยแบบผสมผสาน โดยใช้แบบสอบถามเก็บข้อมูลเชิงปริมาณจากกลุ่มตัวอย่างซึ่งเป็นบุคลากรของ สำนักงานมาตรฐานผลิตภัณฑ์อุตสาหกรรมจำนวน 208 คน และใช้การสัมภาษณ์เชิงลึกกับผู้ให้ข้อมูลสำคัญจำนวน 5 คนในการเก็บข้อมูลเชิงคุณภาพ สถิติที่ใช้ในการวิเคราะห์ข้อมูลเชิงปริมาณ ได้แก่ ค่าความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์สัมประสิทธิ์สหสัมพันธ์แบบเพียร์สันผลการศึกษาพบว่า ระดับคุณภาพชีวิตในการทำงานโดยรวมของบุคลากร สำนักงานมาตรฐานผลิตภัณฑ์อุตสาหกรรม อยู่ในระดับมาก (ค่าเฉลี่ย 3.71) โดยมิติที่บุคลากรให้ความสำคัญสูงสุดคือ ด้านงานมีคุณค่าและเป็นประโยชน์ต่อสังคม ส่วนมิติที่ได้คะแนนต่ำที่สุดคือ ด้านค่าตอบแทนที่เพียงพอและเป็นธรรม ผลการศึกษาระดับความผูกพันต่อองค์การโดยรวมอยู่ในระดับมากเช่นกัน (ค่าเฉลี่ย 3.84) โดยความผูกพันด้านความรู้สึก (Affective Commitment) มีค่าเฉลี่ยสูงที่สุด ผลการวิเคราะห์ความสัมพันธ์พบว่า คุณภาพชีวิตในการทำงานมีความสัมพันธ์เชิงบวกกับความผูกพันต่อองค์การอย่างมีนัยสำคัญทางสถิติในระดับสูงมาก (r = 0.818) โดยคุณภาพชีวิตด้านงานมีคุณค่าและเป็นประโยชน์ต่อสังคมมีความสัมพันธ์กับความผูกพันต่อองค์การในระดับสูงที่สุด และผลจากการศึกษาได้นำไปสู่การจัดทำข้อเสนอแนะเพื่อใช้เป็นแนวทางในการพัฒนาและเสริมสร้างคุณภาพชีวิตในการทำงานและความผูกพันของบุคลากร สำนักงานมาตรฐานผลิตภัณฑ์อุตสาหกรรม ให้ดียิ่งขึ้นต่อไป
DOI: 10.14457/tu.the.2024.1244
title: แนวทางการศึกษาการดำเนินงานการพัฒนาระบบย้ายข้าราชการครูและบุคลากรทางการศึกษา ตำแหน่งครู สังกัดกระทรวงศึกษาธิการ

description: การศึกษา เรื่อง แนวทางการศึกษาการดำเนินงานการพัฒนาระบบย้ายข้าราชการครู และบุคลากรทางการศึกษา ตำแหน่งครู สังกัดกระทรวงศึกษาธิการ มีวัตถุประสงค์เพื่อศึกษาการดำเนินการพัฒนาระบบย้ายข้าราชการครูและบุคลากรทางการศึกษา ตำแหน่งครู สังกัดกระทรวงศึกษาธิการ (Teacher Rotation System : TRS) 2 ) เพื่อวิเคราะห์ปัญหาและอุปสรรคการดำเนินการพัฒนาระบบย้ายข้าราชการครูและบุคลากรทางการศึกษา ตำแหน่งครู สังกัดกระทรวงศึกษาธิการ (Teacher Rotation System : TRS) และเพื่อเสนอแนะแนวทางในการแก้ปัญหาและอุปสรรคการดำเนินการพัฒนาระบบย้ายข้าราชการครูและบุคลากรทางการศึกษา ตำแหน่งครู สังกัดกระทรวงศึกษาธิการ (Teacher Rotation System : TRS) การศึกษานี้ใช้วิธีวิจัยแบบผสมผสาน (Mixed Method) ระหว่างวิธีวิจัยเชิงปริมาณ (Quantitative Research) โดยใช้แบบสอบถามในการรวบรวมข้อมูล โดยมีกลุ่มตัวอย่าง คือ ข้าราชการครูที่เป็นผู้ใช้หลักเกณฑ์และวิธีการย้ายข้าราชการครูและบุคลากรทางการศึกษา ตำแหน่งครู สังกัดกระทรวงศึกษาธิการ จำนวน 508 คน และวิธีวิจัยเชิงคุณภาพ (Qualitative Research) โดยการสัมภาษณ์กับผู้ที่เกี่ยวข้องกับดำเนินการ ตามหลักเกณฑ์และวิธีการย้ายข้าราชการครูและบุคลากรทางการศึกษา ตำแหน่งครู สังกัดกระทรวงศึกษาธิการ จำนวน 10 คน ผลการศึกษาพบว่า ข้าราชการครูที่มีประสบการณ์ในการยื่นคำร้องขอย้ายส่วนใหญ่ เป็นเพศหญิง อายุระหว่าง 31 – 35 ปี มีภูมิลำเนาและสถานที่ปฏิบัติงานอยู่ในภาคใต้ สังกัดสำนักงานคณะกรรมการการศึกษาขั้นพื้นฐาน โดยมีประสบการณ์การย้ายในกรณีปกติ ไม่เคยย้ายในกรณีพิเศษหรือกรณีเพื่อประโยชน์ของทางราชการ ทั้งนี้ เหตุผลหลักในการขอย้ายคือการย้ายกลับภูมิลำเนา ขณะที่อุปสรรคสำคัญที่ทำให้ไม่สามารถย้ายได้ คือการที่สถานศึกษาปลายทางมีอัตรากำลังเต็ม ไม่สามารถรับย้ายได้ ในด้านความคิดเห็นต่อหลักเกณฑ์และวิธีการย้ายข้าราชการครู พบว่าส่วนใหญ่มีความเห็น "เห็นด้วย" กับหลักเกณฑ์ดังกล่าว และ "เห็นด้วยอย่างยิ่ง" กับประเด็นด้านคุณธรรม จริยธรรม และจรรยาบรรณวิชาชีพเป็นองค์ประกอบประกอบการพิจารณาการย้าย อย่างไรก็ตาม พบว่ามีความเห็น "เห็นด้วยน้อยที่สุด" ต่อข้อจำกัดในการยื่นคำร้องได้เพียงเขตพื้นที่การศึกษาเดียว ปัญหาและอุปสรรคของระบบ TRS ได้แก่ ความไม่ครอบคลุมของตัวชี้วัดในการให้คะแนนกรณีพิเศษ ความไม่สอดคล้องของเกณฑ์กับวัตถุประสงค์ของการย้าย ความเหลื่อมล้ำในการพิจารณาเหตุผล ขาดมาตรฐานในการจัดเอกสาร แนวปฏิบัติไม่เป็นเอกภาพ รวมถึงข้อจำกัดของระบบ เช่น ไม่สามารถติดตามสถานะได้แบบเรียลไทม์ ขนาดไฟล์แนบจำกัด มีข้อมูลซ้ำซ้อน ขาดระบบตรวจสอบผลคะแนน และระบบขาดเสถียรภาพในช่วงเวลาสำคัญข้อเสนอแนวทางในการพัฒนาระบบ TRS ได้แก่ การเปิดโอกาสให้ผู้มีประสบการณ์ ร่วมเสนอแนะแนวทางการพัฒนาเกณฑ์การย้ายให้สะท้อนความเป็นจริง ปรับปรุงการให้คะแนนให้ชัดเจนและโปร่งใส จัดทำคู่มือแนวปฏิบัติกลางสำหรับทุกเขตพื้นที่ พัฒนาเสถียรภาพของระบบ เพิ่มฟังก์ชันคำนวณคะแนนตามระยะทาง เพิ่มระบบรายงานผลคะแนนและแจ้งเตือนอัตโนมัติ เพื่อเพิ่มความโปร่งใส ความสะดวก และประสิทธิภาพในการใช้งานระบบโดยรวม
DOI: 10.14457/tu.the.2024.1245
title: การพัฒนาทักษะด้านดิจิทัลในการปฏิบัติงานของข้าราชการและบุคลากรภาครัฐของศูนย์บริการประชาชน สังกัดสำนักงานปลัดสำนักนายกรัฐมนตรี

description: การศึกษา เรื่อง การพัฒนาทักษะด้านดิจิทัลในการปฏิบัติงานของข้าราชการและบุคลากรภาครัฐ ของศูนย์บริการประชาชน สังกัดสำนักงานปลัดสำนักนายกรัฐมนตรี มีวัตถุประสงค์เพื่อศึกษาทักษะด้านดิจิทัลในการปฏิบัติงานของข้าราชการและบุคลากรภาครัฐของสำนักงานปลัดสำนักนายกรัฐมนตรี ในการนำไปสู่การเปลี่ยนแปลงด้านดิจิทัลและการยกระดับการให้บริการประชาชนรวมทั้งมีแนวทางที่เหมาะสมในการพัฒนาทักษะด้านดิจิทัลต่อไป โดยใช้การวิจัยแบบผสมผสานระหว่างวิธีวิจัยเชิงคุณภาพ ผ่านการสัมภาษณ์เชิงลึก โดยสัมภาษณ์ข้าราชการ สายงานผู้บริหาร จำนวน 5 ท่าน กับวิธีวิจัยเชิงปริมาณ โดยการเก็บรวบรวมข้อมูลจากแบบสอบถาม กลุ่มตัวอย่างประกอบด้วยข้าราชการ พนักงานราชการ และเจ้าหน้าของรัฐ จำนวน 126 คน ผลการศึกษาพบว่า ศูนย์บริการประชาชน สังกัดสำนักงานปลัดสำนักนายกรัฐมนตรี ให้ความสำคัญกับการเปลี่ยนแปลงทางดิจิทัล จึงมีการนำเทคโนโลยีทางดิจิทัลมาช่วยในการปฏิบัติงาน และการบริหารงาน ซึ่งการสร้างความตระหนักรู้ การรู้เท่าทันการเปลี่ยนแปลงของเทคโนโลยีดิจิทัล การเสริมสร้างสมรรถนะทางดิจิทัลที่จำเป็น การให้ความสำคัญเกี่ยวกับความปลอดภัยของข้อมูล และการมีแนวทางในการบริหารและจัดการความเสี่ยงทางด้านเทคโนโลยี เป็นสิ่งที่ท้าทายต่อการเปลี่ยนแปลงทางดิจิทัล โดยระดับความสามารถด้านความเข้าใจและใช้เทคโนโลยีดิจิทัลในขั้นพื้นฐาน ขั้นต้นสำหรับการทำงาน และการประยุกต์ใช้เครื่องมือดิจิทัล มีค่าเฉลี่ยเท่ากับ 3.8 อยู่ในระดับมาก ส่วนค่าเฉลี่ยในการใช้เกี่ยวกับการใช้งานระบบการจัดการเรื่องราวร้องทุกข์ เท่ากับ 6.66 คะแนนกล่าวโดยสรุปคือ ข้าราชการและบุคลากรภาครัฐ ของศูนย์บริการประชาชน สำนักงานปลัดสำนักนายกรัฐมนตรี มีทักษะในการใช้งานอินเทอร์เน็ต เพื่อการสื่อสารในสังคมออนไลน์ การสืบค้นข้อมูล การใช้งานโปรแกรมในการประชุมออนไลน์ ได้อย่างถูกต้องและเหมาะสม และรวดเร็ว และเมื่อนำระดับความสามารถในการใช้เทคโนโลยีมาเปรียบเทียบกับ ช่วงอายุ ระดับการศึกษา และประสบการณ์ทำงาน พบว่ามีความแตกต่างอย่างมีนัยสำคัญทางสถิติ ทั้งนี้ทักษะที่หน่วยงานต้องส่งเสริมให้ข้าราชการและบุคลากรภาครัฐ ประกอบด้วย การติดตั้งระบบปฏิบัติการ หรือโปรแกรมที่จำเป็นต่อการปฏิบัติงาน การนำ AI เข้ามาช่วยในการทำงาน รวมทั้งการจัดการป้องกัน รักษาโปรแกรมและอุปกรณ์คอมพิวเตอร์จากภัยคุกคาม ข้อเสนอแนะในการศึกษา ควรมีวิเคราะห์และทบทวนกระบวนการทำงาน โดยการผลักดันการนำ AI เข้ามาช่วยในการทำงาน การจัดให้มีการอบรมในการพัฒนาทักษะด้านดิจิทัลในรูปแบบออนไลน์รวมทั้งควรพิจารณาโครงสร้างและกรอบอัตรากำลังของบุคลากร ในตำแหน่งนักวิชาการคอมพิวเตอร์ให้สอดคล้องกับปริมาณงานด้านเทคโนโลยีดิจิทัลด้วย
DOI: 10.17632/33ttk5558m
title: MotivationEngagementPAsVRvsPC

description: Raw Data collected from the a data collection dedicated to understand higher-education Computing/Engineering students underlying motivations and engagement in experiences provided with PAs in VR and desktop based environments.
DOI: 10.17632/33ttk5558m.1
title: MotivationEngagementPAsVRvsPC

description: Raw Data collected from the a data collection dedicated to understand higher-education Computing/Engineering students underlying motivations and engagement in experiences provided with PAs in VR and desktop based environments.
DOI: 10.14457/tu.the.2024.1246
title: แนวทางการปรับปรุงการจัดทำรายงานผลการดำเนินงานของรัฐบาลโดยสำนักเลขาธิการคณะรัฐมนตรี

description: การวิจัยครั้งนี้มีวัตถุประสงค์เพื่อศึกษากระบวนการจัดทำรายงานผลการดำเนินงานของรัฐบาลที่ดำเนินการโดยสำนักเลขาธิการคณะรัฐมนตรี โดยมุ่งวิเคราะห์เจตนารมณ์ รูปแบบ ขั้นตอนการดำเนินงาน รวมถึงการประเมินประสิทธิผลในการเป็นเครื่องมือสื่อสารของรัฐสู่สาธารณชน ตลอดจนการสำรวจระดับการรับรู้ ความเข้าใจ และการใช้ประโยชน์ของประชาชนจากรายงานดังกล่าว การวิจัยครั้งนี้ใช้ระเบียบวิธีเชิงคุณภาพโดยอาศัยข้อมูลจากเอกสารราชการรายงานประจำปีและการสัมภาษณ์เชิงลึกผู้ให้ข้อมูลสามกลุ่ม ได้แก่ ข้าราชการผู้จัดทำรายงาน เจ้าหน้าที่ผู้ให้ข้อมูลจากหน่วยงานที่เกี่ยวข้อง และประชาชนทั่วไปจำแนกตามกลุ่มสาขาอาชีพต่าง ๆผลการศึกษาแสดงให้เห็นว่า รายงานมีโครงสร้างและสาระเนื้อหาที่สอดคล้องกับนโยบายของรัฐบาลและจัดทำตามกรอบข้อบังคับอย่างครบถ้วน อย่างไรก็ตามรายงานกลับมีข้อจำกัดสำคัญด้านการเข้าถึงของประชาชนเนื่องจากใช้ภาษาทางการ มีเนื้อหายาวและซับซ้อนและขาดการออกแบบที่ตอบสนองต่อพฤติกรรมการรับข้อมูลข่าวสารของประชาชนในยุคปัจจุบัน ทั้งยังเผยแพร่ผ่านช่องทางจำกัดโดยไม่มีการประชาสัมพันธ์เชิงรุกหรือการใช้สื่อร่วมสมัย จากการเก็บสำรวจผลการสัมภาษณ์ยังพบว่า ประชาชนส่วนใหญ่ไม่เคยรู้จักหรือเห็นรายงานนี้มาก่อน และแม้ว่าบางรายจะเคยเห็นรายงานฯ แต่กลับไม่สามารถเข้าใจเนื้อหาได้อย่างมีประสิทธิภาพในแง่ของการวิเคราะห์เชิงทฤษฎีรายงานยังไม่สามารถเป็นไปตามกรอบแนวคิด “ความรับผิดชอบต่อสาธารณะ” (Public Accountability) และ “ภาครัฐเปิด” (Open Government) ได้อย่างเต็มที่เนื่องจากรายงานฯ เป็นการสื่อสารแบบทางเดียวไม่เปิดพื้นที่ให้ประชาชนมีส่วนร่วมหรือสะท้อนความเห็นกลับไปสู่ผู้มีอำนาจรัฐอีกทั้งยังไม่สามารถส่งเสริม “ความเชื่อถือไว้วางใจของประชาชน” (Public Trust) ได้อย่างมีประสิทธิผล อันเนื่องมาจากข้อจำกัดในการเข้าถึงและความไม่หลากหลายของช่องทางการสื่อสารจากผลการศึกษาผู้วิจัยเสนอแนวทางการปรับปรุงรายงาน ได้แก่ การปรับรูปแบบภาษาของรายงานให้เรียบง่าย กระชับ และเป็นมิตรกับประชาชนทั่วไป การจัดทำรายงานหลายรูปแบบตามกลุ่มเป้าหมาย การใช้สื่อดิจิทัลและแพลตฟอร์มออนไลน์ที่หลากหลายในการเผยแพร่ และการจัดตั้งกลไกเปิดรับความคิดเห็นของประชาชนอย่างเป็นระบบเพื่อพัฒนารายงานให้เป็น “เครื่องมือประชาธิปไตย” การจัดให้มีการเผยแพร่ผลงานรัฐบาลผ่านสื่อโซเชียลมีเดียในรูปแบบรายการโทรทัศน์ ที่สามารถเชื่อมโยงภาครัฐกับประชาชน ส่งเสริมความโปร่งใส และเปิดโอกาสให้ประชาชนมีส่วนร่วมในกระบวนการติดตามและประเมินผลการบริหารราชการแผ่นดินอย่างแท้จริง
DOI: 10.57760/sciencedb.33942
title: JP-10 HyChem combustion model and flow reactor experimental dataset
title: JP-10 HyChem combustion model and flow reactor experimental dataset

description: The JP-10 HyChem combustion model incorporates kinetic files, thermodynamic files and transport files. Flow-tube experimental data include pyrolysis and equivalent oxidation data detected by SVUV-PIMS at 30 Torr pressure; as well as oxidation data at an equivalence ratio of 0.75 detected by GC at 1 atm. This also includes temperature curves from the flow-tube reactor. The supplementary materials present the names and structural information of the major species obtained from the experimental tests, as well as the mass spectrometry data.
description: The JP-10 HyChem combustion model incorporates kinetic files, thermodynamic files and transport files. Flow-tube experimental data include pyrolysis and equivalent oxidation data detected by SVUV-PIMS at 30 Torr pressure; as well as oxidation data at an equivalence ratio of 0.75 detected by GC at 1 atm. This also includes temperature curves from the flow-tube reactor. The supplementary materials present the names and structural information of the major species obtained from the experimental tests, as well as the mass spectrometry data.
DOI: 10.14457/tu.the.2024.1247
title: การศึกษากลไกการขับเคลื่อนโครงการปรับสภาพแวดล้อมที่อยู่อาศัยสำหรับคนพิการ: กรณีศึกษากรมส่งเสริมและพัฒนาคุณภาพชีวิตคนพิการ

description: การศึกษากลไกการขับเคลื่อนโครงการปรับสภาพแวดล้อมที่อยู่อาศัยสำหรับคนพิการ กรณีศึกษากรมส่งเสริมและพัฒนาคุณภาพชีวิตคนพิการ มีวัตถุประสงค์ในการศึกษาเพื่อศึกษากลไกการขับเคลื่อนโครงการปรับสภาพแวดล้อมที่อยู่อาศัยสำหรับคนพิการของกรมส่งเสริมและพัฒนาคุณภาพชีวิตคนพิการ จากความร่วมมือของภาคีเครือข่ายต่าง ๆ และเพื่อศึกษาปัญหาและอุปสรรคของการกลไกขับเคลื่อนโครงการปรับสภาพแวดล้อมที่อยู่อาศัยสำหรับคนพิการของกรมส่งเสริมและพัฒนาคุณภาพชีวิตคนพิการ การศึกษาครั้งนี้ใช้วิธีการศึกษาวิจัยเชิงคุณภาพ โดยผู้ศึกษาได้นำตัวแบบกระบวนการนโยบาย แผนงาน การนำไxปฏิบัติ (The Policy - Program - Implementation Process : The PPIP Model) ของเออเนสต์ และการสัมภาษณ์เชิงลึกผู้ให้ข้อมูลสำคัญที่ใช้ในการศึกษาครั้งนี้ โดยจำแนกออกเป็น 3 กลุ่ม ได้แก่ 1) กลุ่มผู้บริหาร 2) กลุ่มผู้ปฏิบัติงานในส่วนกลาง 3) กลุ่มผู้ปฏิบัติงานในระดับพื้นที่ รวมทั้งสิ้น 15 คนจากการศึกษาพบว่ากลไกที่สำคัญที่นำมาใช้การขับเคลื่อนโครงการดังกล่าวผ่านองค์ประกอบของการขับเคลื่อนนโยบายไม่ว่าจะเป็น ปัจจัยกระตุ้น นโยบาย แผนงาน และปฏิบัติการ สิ่งที่สำคัญของการขับเคลื่อน คือ จุดเชื่อมและในแต่ละจุดที่มีความสอดคล้อง และเชื่อมโยงกับปัจจัยในแต่ละปัจจัย ดังนี้ 1) จุดเชื่อมที่เป็น “กลไกในระดับนโยบาย” 2) จุดเชื่อมที่เป็น “กลไกในระดับยุทธศาสตร์” และ 3) จุดเชื่อมที่เป็น “กลไกในระดับพื้นที่”ในส่วนของการศึกษาปัญหาและอุปสรรคใน “กลไกในระดับนโยบาย” พบว่า การจัดเก็บข้อมูลของคนพิการยังไม่เชื่อมโยงกันระหว่างหน่วยงาน ส่งผลต่อการวางแผนและกำหนดนโยบายด้านที่อยู่อาศัยของคนพิการ สำหรับ“กลไกในระดับยุทธศาสตร์” พบว่ายังขาดความยืดหยุ่นในการปรับปรุงซ่อมแซมที่อยู่อาศัยสำหรับคนพิการที่สอดคล้องกับความต้องการเฉพาะราย ปัญหาการพิจารณายังขึ้นกับดุลยพินิจของผู้ที่มีส่วนเกี่ยวข้อง และงบประมาณที่สนับสนุนในวงเงิน 40,000 บาท ยังไม่สอดคล้องกับสภาพที่อยู่อาศัยของคนพิการ และ“กลไกในระดับพื้นที่” พบว่าบางพื้นที่ขาดความร่วมมือจากหน่วยบริการในระดับพื้นที่ ทำให้พิการตกหล่นจากระบบการช่วยเหลือ ยังไม่มีการกำหนดมาตรฐานกลางในการคำนวณค่าแรงช่าง และมาตรฐานราคาวัสดุอุปกรณ์ในใช้ในการปรับปรุงซ่อมแซมที่อยู่อาศัยสำหรับข้อเสนอแนะในการศึกษาครั้งนี้ คือ กรมส่งเสริมและพัฒนาคุณภาพชีวิตคนพิการในฐานะหน่วยงานหลัก (Focal Point) มีความจำเป็นในการพัฒนากลไกความร่วมมือเชิงนโยบายและการบริหารจัดการที่มีประสิทธิภาพ เพื่อสนับสนุนการปรับสภาพแวดล้อมที่อยู่อาศัยสำหรับคนพิการอย่างเป็นระบบ โดยให้มีการเสริมสร้างบทบาทของคณะกรรมการที่เกี่ยวข้องในระดับจังหวัด การปรับระเบียบและแนวทางการปฏิบัติที่เอื้อต่อการดำเนินงานในพื้นที่ นอกจากนี้ยังควรเน้นการสร้างความร่วมมือจากภาคีเครือข่ายโดยการบูรณาการความร่วมมือและการบริหารจัดการเพื่อให้การดำเนินโครงการเข้าถึงคนพิการอย่างเท่าเทียม เป็นธรรม และสอดคล้องกับเป้าหมายในการลดความเหลื่อมล้ำด้านที่อยู่อาศัยของคนพิการทั่วประเทศ
DOI: 10.14457/tu.the.2024.1248
title: การศึกษาห่วงโซ่คุณค่าของการขับเคลื่อนแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ของสำนักงานปลัดกระทรวงศึกษาธิการ

description: การศึกษาเรื่อง การศึกษาห่วงโซ่คุณค่าของการขับเคลื่อนแผนแม่บทภายใต้ยุทธศาสตร์ชาติประเด็น (12) การพัฒนาการเรียนรู้ ของสำนักงานปลัดกระทรวงศึกษาธิการ มีวัตถุประสงค์ 1) เพื่อศึกษาว่าห่วงโซ่คุณค่าสามารถนำมาใช้ในการยกระดับการขับเคลื่อนการดำเนินงาน เพื่อการบรรลุเป้าหมายตามแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ ประจำปีงบประมาณ พ.ศ. 2567 ได้อย่างไร 2) เพื่อศึกษาปัญหา อุปสรรค และข้อจำกัดของการนำห่วงโซ่คุณค่ามาใช้ในการยกระดับการขับเคลื่อนการดำเนินงานตามแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ 3) เพื่อเสนอแนะแนวทางในการขับเคลื่อนแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ เพื่อเพิ่มประสิทธิภาพกระบวนการขับเคลื่อนแผนแม่บทฯ ให้สามารถบรรลุค่าเป้าหมายที่กำหนด ซึ่งเป็นการศึกษาเชิงคุณภาพ (Qualitative Research) โดยการวิจัยเอกสาร (Documentary Research) จากการศึกษาค้นคว้า รวบรวมข้อมูลที่เกี่ยวข้อง และใช้วิธีการสัมภาษณ์เชิงลึก (In – depth interviews)ผลการศึกษาที่พบว่า ห่วงโซ่คุณค่า (Value Chain) และกรอบการวิเคราะห์เชิงเหตุและผล (XYZ) เป็นกรอบแนวคิดในการเชื่อมโยงยุทธศาสตร์ชาติสู่การปฏิบัติ แต่การขับเคลื่อนแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ ในทางปฏิบัติยังคงพบปัญหาและอุปสรรคซึ่งเป็นสาเหตุหลักที่ทำให้การดำเนินงานไม่บรรลุค่าเป้าหมายที่กำหนดไว้ โดยผลการวิจัยชี้ให้เห็นถึงปัญหาหลัก 4 ด้าน ได้แก่ 1) ด้านโครงสร้าง ซึ่งองค์กรหลักยังมีการจัดโครงสร้างภายในที่ซ้ำซ้อน กระบวนการสั่งการไม่คล่องตัว และที่สำคัญคือหน่วยงานต่าง ๆ ภายในกระทรวงศึกษาธิการยังคงดำเนินงานตามแผนของตนเองแบบแยกส่วน โดยไม่ได้เชื่อมโยงกับแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ อย่างเป็นระบบ 2) ด้านบุคลากร ผู้ปฏิบัติงานยังขาดความเข้าใจที่ชัดเจนเกี่ยวกับเป้าหมายของแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ และหลักการของห่วงโซ่คุณค่า 3) ด้านงบประมาณ โดยหลายหน่วยงานไม่ได้จัดทำโครงการที่สอดคล้องกับแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ ทำให้ไม่สามารถเสนอคำของบประมาณที่ตอบสนองเป้าหมายได้ และ 4) ด้านการประสานงาน พบว่าหน่วยงานยังขาดความเข้าใจและเป้าหมายร่วมกันที่ชัดเจนข้อเสนอแนะเพื่อแก้ไขปัญหาเชิงระบบและเพิ่มประสิทธิภาพการขับเคลื่อนแผนแม่บทภายใต้ยุทธศาสตร์ชาติ ประเด็น (12) การพัฒนาการเรียนรู้ โดยให้มีการปรับปรุงโครงสร้างองค์กรเพื่อลดความซ้ำซ้อนและส่งเสริมการทำงานเชิงบูรณาการ พร้อมทั้งกำหนดให้สำนักงานปลัดกระทรวงศึกษาธิการเป็นเจ้าภาพหลักในการวางแผนและขับเคลื่อนโครงการระดับยุทธศาสตร์ ในด้านบุคลากร จำเป็นต้องมีการพัฒนาศักยภาพของผู้ปฏิบัติงานในทุกระดับให้มีความรู้ความเข้าใจที่ชัดเจนเกี่ยวกับเป้าหมายและหลักการของห่วงโซ่คุณค่า เพื่อให้สามารถออกแบบแผนงานที่สอดคล้องกับยุทธศาสตร์ชาติได้ นอกจากนี้ ควรปรับปรุงระบบการจัดสรรงบประมาณให้สนับสนุนโครงการที่มุ่งผลลัพธ์ระยะยาว เสริมสร้างกลไกการประสานงานระหว่างหน่วยงานให้มีเป้าหมายร่วมกัน และพัฒนาระบบเทคโนโลยีสารสนเทศและการติดตามประเมินผล โดยเฉพาะการพัฒนาระบบติดตามและประเมินผลแห่งชาติ (eMENSCR) และฐานข้อมูลกลาง เพื่อให้สามารถวัดผลลัพธ์เชิงคุณภาพและใช้ข้อมูลในการตัดสินใจเชิงนโยบายได้อย่างมีประสิทธิภาพ
DOI: 10.14457/tu.the.2024.1249
title: กลไกการขับเคลื่อนศูนย์อำนวยการความปลอดภัยทางถนนในช่วงเทศกาลปีใหม่และเทศกาลสงกรานต์ (พ.ศ. 2565-2567)

description: การศึกษาเรื่อง กลไกการขับเคลื่อนศูนย์อำนวยการความปลอดภัยทางถนนในช่วงเทศกาลปีใหม่ และเทศกาลสงกรานต์ (พ.ศ. 2565 – 2567) มีวัตถุประสงค์ 1) ศึกษากระบวนการ กลไกการขับเคลื่อน นโยบายความปลอดภัยทางถนนสู่การปฏิบัติระดับพื้นที่ในช่วงเทศกาลปีใหม่ และเทศกาลสงกรานต์ 2) เพื่อศึกษาปัญหาและอุปสรรค และเงื่อนไข ข้อจำกัด ปัจจัยที่มีผลสัมฤทธิ์ ของกลไกการขับเคลื่อนศูนย์อำนวยการความปลอดภัยทางถนนสู่การปฏิบัติระดับพื้นที่ในช่วงเทศกาลปีใหม่ และเทศกาลสงกรานต์ 3) เพื่อศึกษาแนวทางในการปรับปรุงและพัฒนากลไกการขับเคลื่อนศูนย์อำนวยการความปลอดภัยทางถนนสู่การปฏิบัติระดับพื้นที่ในช่วงเทศกาลของกรมป้องกันและบรรเทาสาธารณภัย ซึ่งเป็นการศึกษาเชิงคุณภาพ (Qualitative Research) โดยศึกษาจากเอกสารต่าง ๆ ที่เกี่ยวข้อง และสัมภาษณ์เชิงลึก ตั้งแต่ส่วนกลาง ส่วนภูมิภาค ไปจนถึงระดับพื้นที่ เพื่อให้ครบองค์ประกอบการวิเคราะห์กลไกการขับเคลื่อนทั้ง 3 ระดับการศึกษาการขับเคลื่อนศูนย์อำนวยการความปลอดภัยทางถนนในช่วงเทศกาลปีใหม่ และเทศกาลสงกรานต์ เป็นการศึกษากระบวนการขับเคลื่อนการดำเนินงานด้านความปลอดภัยทางถนนของหน่วยงานรัฐในระดับต่าง ๆ ตั้งแต่ระดับนโยบาย ระดับอำนวยการ และระดับปฏิบัติการ ในด้านการดำเนินงาน การประสานงาน การจัดสรรทรัพยากรในการดำเนินงาน รวมถึงระบบในการรายงานผล เนื่องจากการทำงานด้านความปลอดภัยทางถนนไม่สามารถกระทำได้เพียงหน่วยงานเดียว ผลจากการศึกษา พบว่า การดำเนินงานมีลักษณะการทำงานตามสายการบังคับบัญชา การสั่งการตั้งแต่ระดับนโยบายออกมาเป็นแผนบูรณาการป้องกันและลดอุบัติเหตุทางถนนช่วงเทศกาลและช่วงวันหยุด เพื่อให้หน่วยงานที่เกี่ยวข้องในทุกระดับสามารถดำเนินการได้เป็นไปตามแผนบูรณาการดังกล่าว ซึ่งมีข้อสังเกตในระดับปฏิบัติการมีการประสานงานแบบแนวนอน ไม่เน้นความเป็นทางการ และการจัดตั้ง ด่านชุมชน โดยให้ชุมชนเข้ามามีส่วนร่วมในการดำเนินงานด้านความปลอดภัยทางถนนในเทศกาลสามารถได้ผลลัพธ์ที่ดี เนื่องจากชุมชนรู้จักพื้นที่ของตนเองเป็นอย่างดีทำให้รู้จุดเสี่ยงของพื้นที่ตนเอง และปรับแผนการดำเนินงานให้สอดคล้องเพื่อรับมือในช่วงเทศกาลได้ ข้อเสนอแนะในการดำเนินงาน ในการศึกษาได้ระบุถึงการยกระดับศูนย์อำนวยการความปลอดภัยทางถนนไปสู่การเป็นสถาบันที่ยั่งยืน ไม่เน้นทำงานแบบเฉพาะกิจในช่วงเทศกาล การปรับปรุงกฎหมายความปลอดภัยทางถนน และบังคับใช้กฎหมายอย่างเข้มงวด เพื่อให้ลดการเกิดอุบัติเหตุ หรือพฤติกรรมที่ไม่เหมาะสมในการขับรถได้อย่างมีประสิทธิภาพ นอกจากนี้ปัจจัยของทรัพยากร ได้แก่บุคลากรในองค์กรในการสร้างแรงจูงใจและความผูกพันในองค์กรเพื่อเพิ่มความมุ่งมั่นในการปฏิบัติงาน การจัดสรรงบประมาณที่เหมาะสมสอดคล้องกับสภาพปัญหาของพื้นที่ที่เกิดจุดเสี่ยงบ่อยครั้ง และระบบข้อมูลในการรายงานผลเป็นสิ่งสำคัญที่จะช่วยยกระดับศูนย์อำนวยการความปลอดภัยทางถนนในระยะยาว
DOI: 10.14457/tu.the.2024.1250
title: แนวทางการเพิ่มประสิทธิภาพการให้บริการภาครัฐด้านการตรวจสอบและรับรองตามมาตรฐานสินค้าเกษตร (GAP) ด้วยระบบ e-service ของสำนักงานการปฏิรูปที่ดินเพื่อเกษตรกรรม

description: การศึกษาเรื่อง แนวทางการเพิ่มประสิทธิภาพการให้บริการภาครัฐด้านการตรวจสอบและรับรองตามมาตรฐานสินค้าเกษตร (GAP) ด้วยระบบ e-Service ของสำนักงานการปฏิรูปที่ดินเพื่อเกษตรกรรม มีวัตถุประสงค์เพื่อการศึกษาคุณภาพการบริการในการให้การรับรอง GAP ที่เปลี่ยนแปลงไปจากการนำระบบ e-Service มาใช้ในการปฏิบัติงาน เพื่อวิเคราะห์ปัญหาในการใช้ระบบ e-Service ในการจัดการงานด้านการตรวจสอบและรับรองตามมาตรฐานสินค้าเกษตร (GAP) ให้แก่เกษตรกรในเขตปฏิรูปที่ดิน และเพื่อเสนอแนะแนวทางการพัฒนาการจัดการด้านการตรวจสอบและรับรองตามมาตรฐานสินค้าเกษตร (GAP) กรณีการใช้ระบบ e-Service ให้มีประสิทธิภาพการให้บริการภาครัฐที่ดียิ่งขึ้นผู้วิจัยใช้รูปแบบการวิจัยแบบควบคู่ทั้งรูปแบบการวิจัยเชิงปริมาณ โดยการใช้แบบสอบถามในการเก็บรวบรวมข้อมูลประชากรผู้ใช้บริการด้านการตรวจสอบและรับรองตามมาตรฐานสินค้าเกษตรทั้งในช่วงก่อนและภายหลังการนำระบบ e-Service มาใช้ และใช้เกณฑ์การประเมินคุณภาพการให้บริการด้วย SERVEQUAL แจกแจงผลลัพธ์ตาม 5 องค์ประกอบ ได้แก่ 1) ความเป็นรูปธรรมของบริการ 2) ความเชื่อมั่นไว้วางใจได้ 3) การตอบสนองต่อผู้รับบริการ 4) ความน่าเชื่อถือ 5) การเข้าใจและรู้จักผู้รับบริการ ใช้สถิติเชิงอนุมาน (Paired Sample T-Test) เพื่อเปรียบเทียบระดับคุณภาพการให้บริการว่าดีขึ้นหรือไม่อย่างไร และผู้วิจัยได้ใช้รูปแบบการวิจัยเชิงคุณภาพ โดยใช้การสัมภาษณ์เชิงลึก (In-Depth Interview) ตามกลุ่มตัวอย่างที่มีความเกี่ยวข้องกับงานบริการระบบ e-Service ด้านการตรวจสอบและรับรองตามมาตรฐานสินค้าเกษตร ใน 3 กลุ่ม ได้แก่ 1) ผู้บริหารด้านการบริหารงานนโยบาย 2) ผู้ออกแบบและพัฒนาระบบบริการดิจิทัล 3) เจ้าหน้าผู้ใช้งานระบบบริการ เพื่อแก้ไขประเด็นปัญหาและอุปสรรคจากการใช้งานระบบ e-Service และนำไปสู่แนวทางการเพิ่มประสิทธิภาพในการให้บริการจากผลการศึกษาพบว่า คุณภาพการให้บริการภายหลังการนำระบบ e-Service เข้ามาใช้ในงานด้านการตรวจสอบและรับรองตามมาตรฐานสินค้าเกษตรมีระดับคุณภาพการให้บริการตามเกณฑ์ทั้ง 5 องค์ประกอบมีทิศทางที่ดีขึ้น และประเด็นปัญหาหรืออุปสรรคในการใช้งานระบบ e-Service สามารถดึงประเด็นปัญหาร่วมที่มีความคล้ายกันกับผลการศึกษาเชิงคุณภาพ ได้แก่ ด้านโครงสร้าง อำนาจ และหน้าที่ ด้านงบประมาณ ด้านบุคลากร และด้านทรัพยากร นำมาสู่ข้อเสนอแนะในรูปแบบแผนการพัฒนาระบบ e-Service ในระยะสั้นที่มุ่งเน้นการพัฒนาในด้านบุคลากรในการเสริมสร้างความรู้ ความเข้าใจ และทักษะทางดิจิทัล เพื่อให้ผู้ให้บริการมีความสามารถในพัฒนาและใช้งานระบบ e-Service ให้ดียิ่งขึ้น และเกษตรกรผู้รับผลประโยชน์จากการให้บริการของระบบ e-Service จะได้รับการพัฒนาทักษะทางดิจิทัลในการใช้บริการภาครัฐดิจิทัล และด้านงบประมาณมีแผนในการพัฒนาให้เกิดการวางแผนการดำเนินงานที่รอบคอบและมีประสิทธิภาพ และสนับสนุนงบประมาณสำหรับโครงการที่มีการพัฒนางานสู่ระบบดิจิทัล เพื่อให้เกิดการพัฒนาไปสู่องค์การดิจิทัล และแผนการพัฒนาระบบ e-Service ในระยะยาว มีการมุ่งเน้นในการพัฒนาด้านการจัดสรรทรัพยากรทางดิจิทัลให้เพียงพอต่อการใช้งาน และมีการวางมาตรการเพิ่มความปลอดภัยจากภัยคุกคามทางไซเบอร์ และด้านโครงสร้าง อำนาจและหน้าที่ได้เสนอให้มีการประชุมหารือเพื่อเตรียมความพร้อมในการปรับโครงสร้างหรือกระบวนงานให้มีความยืดหยุ่นและมีความพร้อมในการรองรับการให้บริการดิจิทัล